**“*Bentsching*” *Rosh Chodesh* on “*Shabbos Mevorchim*”: What’s it All About?**

Rabbi Michael Taubes

**.1שמות פרשת בא פרק יב**

(א) וַיֹּאמֶר יְקֹוָק אֶל מֹשֶׁה וְאֶל אַהֲרֹן בְּאֶרֶץ מִצְרַיִם לֵאמֹר:

(ב) הַחֹדֶשׁ הַזֶּה לָכֶם רֹאשׁ חֳדָשִׁים רִאשׁוֹן הוּא לָכֶם לְחָדְשֵׁי הַשָּׁנָה:

**.2רש"י שמות פרשת בא פרק יב**

(ב) החדש הזה - הראהו לבנה בחידושה ואמר לו כשהירח מתחדש יהיה לך ראש חודש…

הזה - נתקשה משה על מולד הלבנה באיזו שיעור תראה ותהיה ראויה לקדש, והראה לו באצבע את הלבנה ברקיע, ואמר לו כזה ראה וקדש…

**.3תלמוד בבלי מסכת מנחות דף כט עמוד א**

תנא דבי רבי ישמעאל: שלשה דברים היו קשין לו למשה, עד שהראה לו הקב"ה באצבעו, ואלו הן: מנורה, וראש חדש, ושרצים…ראש חודש, דכתיב: החודש הזה לכם ראש חדשים.

**.4רש"י מסכת מנחות דף כט עמוד א**

ראש חדש - בשעת מולד לבנה אינה נראית כי אם מעט ואינה ניכרת כדאמרינן בראש השנה (דף כ) כזה ראיתם אם כזה ראיתם.

**.5תלמוד בבלי מסכת ראש השנה דף כ עמוד א**

והתני רבה בר שמואל: יכול כשם שמעברין את השנה לצורך - כך מעברין את החדש לצורך? תלמוד לומר החדש הזה לכם ראש חדשים - כזה ראה וקדש.

**.6רש"י מסכת ראש השנה דף כ עמוד א**

כשם שמעברין את השנה לצורך - מפני האביב והתקופה ופירות האילן, כדאיתא בפרק קמא דסנהדרין (יא, ב).

כזה ראה וקדש - כיון שתראה קדש בו ביום.

**.7תלמוד בבלי מסכת ראש השנה דף כב עמוד א**

דכתיב ויאמר ה' אל משה ואל אהרן בארץ מצרים לאמר. החדש הזה לכם...ורבנן: עדות זו תהא מסורה לכם.

**.8רש"י מסכת ראש השנה דף כב עמוד א**

תהא מסורה לכם - לחשובי הדור אני מוסר, שיקבלו העדות ויקדשו החדש…

**.9תלמוד בבלי מסכת ראש השנה דף כד עמוד ב - כה עמוד א**

משנה. - …

…שנאמר אלה מועדי ה' מקראי קדש אשר תקראו אתם - בין בזמנן בין שלא בזמנן, אין לי מועדות אלא אלו…

**.10רש"י מסכת ראש השנה דף כה עמוד א**

אשר תקראו - בקריאת בית דין תלאו הכתוב.

**.11ויקרא פרשת אמור פרק כג**

(ב) דַּבֵּר אֶל בְּנֵי יִשְׂרָאֵל וְאָמַרְתָּ אֲלֵהֶם מוֹעֲדֵי יְקֹוָק אֲשֶׁר תִּקְרְאוּ אֹתָם מִקְרָאֵי קֹדֶשׁ אֵלֶּה הֵם מוֹעֲדָי:

(ד) אֵלֶּה מוֹעֲדֵי יְקֹוָק מִקְרָאֵי קֹדֶשׁ אֲשֶׁר תִּקְרְאוּ אֹתָם בְּמוֹעֲדָם:

(לז) אֵלֶּה מוֹעֲדֵי יְקֹוָק אֲשֶׁר תִּקְרְאוּ אֹתָם מִקְרָאֵי קֹדֶשׁ לְהַקְרִיב אִשֶּׁה לַיקֹוָק עֹלָה וּמִנְחָה זֶבַח וּנְסָכִים דְּבַר יוֹם בְּיוֹמוֹ:

**.12במדבר פרשת פינחס פרק כח**

(יד) וְנִסְכֵּיהֶם חֲצִי הַהִין יִהְיֶה לַפָּר וּשְׁלִישִׁת הַהִין לָאַיִל וּרְבִיעִת הַהִין לַכֶּבֶשׂ יָיִן זֹאת עֹלַת חֹדֶשׁ בְּחָדְשׁוֹ לְחָדְשֵׁי הַשָּׁנָה:

**.13רמב"ם הלכות קידוש החודש פרק א**

הלכה א

חדשי השנה הם חדשי הלבנה שנאמר עולת חדש בחדשו ונאמר החדש הזה לכם ראש חדשים, כך אמרו חכמים הראה לו הקב"ה למשה במראה הנבואה דמות לבנה ואמר לו כזה ראה וקדש…

הלכה ה

אין ראיית הירח מסורה לכל אדם כמו שבת בראשית שכל אחד מונה ששה ושובת בשביעי, אלא לבית דין הדבר מסור עד שיקדשוהו בית דין ויקבעו אותו היום ראש חדש הוא שיהיה ראש חדש, שנאמר החדש הזה לכם עדות זו תהיה מסורה לכם.

הלכה ז

מצות עשה מן התורה על בית דין שיחשבו וידעו אם יראה הירח או לא יראה, ושידרשו את העדים עד שיקדשו את החדש, וישלחו ויודיעו את שאר העם באיזה יום הוא ראש חדש כדי שידעו באיזה יום הן המועדות, שנאמר אשר תקראו אותם מקראי קדש…

**.14רמב"ם הלכות קידוש החודש פרק ה**

הלכה א

כל שאמרנו מקביעות ראש החדש על הראייה ועיבור השנה מפני הזמן או מפני הצורך, אין עושין אותו אלא סנהדרין שבארץ ישראל או בית דין הסמוכים בארץ ישראל שנתנו להן הסנהדרין רשות, שכך נאמר למשה ולאהרן החדש הזה לכם ראש חדשים ומפי השמועה למדו איש מאיש ממשה רבינו שכך הוא פירוש הדבר עדות זו תהיה מסורה לכם ולכל העומד אחריהם במקומם, אבל בזמן שאין שם סנהדרין בארץ ישראל אין קובעין חדשים ואין מעברין שנים אלא בחשבון זה שאנו מחשבין בו היום.

הלכה ב

ודבר זה הלכה למשה מסיני הוא, שבזמן שיש סנהדרין קובעין על הראייה ובזמן שאין שם סנהדרין קובעין על חשבון זה שאנו מחשבין בו היום ואין נזקקין לראייה, אלא פעמים שיהיה יום שקובעין בו בחשבון זה הוא יום הראייה או קודם לו ביום או אחריו ביום, וזה שיהיה אחר הראייה ביום פלא הוא ובארצות שהן למערב ארץ ישראל.

הלכה ג

ומאימתי התחילו כל ישראל לחשב בחשבון זה, מסוף חכמי תלמוד בעת שחרבה ארץ ישראל ולא נשאר שם בית דין קבוע, אבל בימי חכמי משנה וכן בימי חכמי תלמוד עד ימי אביי ורבא על קביעת ארץ ישראל היו סומכין.

הלכה יג

זה שאנו מחשבין בזמן הזה כל אחד ואחד בעירו ואומרין שראש חדש יום פלוני ויום טוב ביום פלוני, לא בחשבון שלנו אנו קובעין ולא עליו אנו סומכין, שאין מעברין שנים וקובעין חדשים בחוצה לארץ, ואין אנו סומכין אלא על חשבון בני ארץ ישראל וקביעתם, וזה שאנו מחשבין לגלות הדבר בלבד הוא, כיון שאנו יודעין שעל חשבון זה הן סומכין אנו מחשבין לידע יום שקבעו בו בני ארץ ישראל איזה יום הוא, ובקביעת בני ארץ ישראל אותו הוא שיהיה ראש חדש או יום טוב, לא מפני חשבון שאנו מחשבין.

**.15ספר המצוות לרמב"ם מצות עשה קנג**

והמצוה הקנ"ג היא שצונו ית' לקדש חדשים ולחשב חדשים ושנים. וזו היא מצות קדוש החדש…והידוע תמיד שבית דין הגדול אמנם היה בארץ ישראל והם יקבעו חדשים ויעברו שנים בפנים המקובלים אצלם ובקבוצם גם כן. ובכאן שורש גדול מאד משרשי האמונה לא ידעהו ולא יתבונן במקומו אלא מי שדעתו עמוקה. וזה שהיותנו היום בחוצה לארץ מונים במלאכת העבור שבידינו ואומרים שזה היום ראש חדש וזה היום יום טוב לא מפני חשבוננו נקבעהו יום טוב בשום פנים אלא מפני שבית דין הגדול שבארץ ישראל כבר קבעוהו זה היום ראש חודש או יום טוב. ומפני אמרם שזה היום ראש חדש או יום טוב יהיה ראש חדש או יום טוב, בין שהיתה פעולתם זאת בחשבון או בראיה…אבל חשבוננו הוא לגלויי מילתא. והבין זה מאד. ואני אוסיף לך באור. אילו איפשר דרך משל שבני ארץ ישראל יעדרו מארץ ישראל, חלילה לאל מעשות זאת כי הוא הבטיח שלא ימחה אותות האומה מכל וכל, ולא יהיה שם בית דין ולא יהיה בחוצה לארץ בית דין שנסמך בארץ, הנה חשבוננו זה לא יועילנו אז כלום בשום פנים. לפי שאין לנו רשות שנחשב בחוצה לארץ ונעבר שנים ונקבע חדשים אלא בתנאים הנזכרים כמו שבארנו…

**.16השגות הרמב"ן לספר המצוות לרמב"ם מצות עשה קנג**

…שר' הלל הנשיא בנו שלרבי יהודה הנשיא שתקן חשבון העבור הוא קדש חדשים ועבר שנים הראויין להתעבר לפי מניינו עד שיבוא אליהו ז"ל ונחזור לקדושנו על פי הראייה בב"ד בבית הגדול והקדוש אמן במהרה בימינו יהיה. שהוא זכור לטוב ראה שיתבטלו המועדות מפני הפסד הסמיכה כמו שנתבטלו דיני קנסות וכל דבר שצריך מומחין ועמד ותקן החשבון וקדש ועבר בו חדשים ושנים עד שיבנה בית המקדש ולפיכך הוא שבטלה הראייה אצלנו לפי שאין לנו ב"ד הראויין לקבל העדות ולקדש על פיהם…ולפי כל זה נאמר שמשעה שהסכים ר' הלל הנשיא ובית דינו על החשבון הזה ותקן אותו לדורות בחדשים ובשנים קורא אני בהם אלה מועדי י"י אשר תקראו אותם במועדם. וזה הענין הוא קיום החדשים והמועדות היום עד יבוא ויורה צדק לנו:

**.17סדר רב עמרם גאון (הרפנס) סדר ראש חודש**

ומוציאין ס"ת וקורין ארבעה. אין פוחתין מהן ואין מוסיפין עליהן, ואין מפטיר בנביא. ומברכין כולן לפניה ולאחריה. וכך קורין, כהן ג' פסוקים, לוי חוזר וקורא ואמרת להם, את הכבש אחד תעשה ואת הכבש השני, ועשירית האיפה. ישראל קורא מן עולת התמיד עד ובראשי חדשיכם. רביעי, ובראשי חדשיכם עד סוף ענין של ר"ח. וזו היא שאמרנו הלכתא דולג, והלכתא אמצעי דולג. ומקדש וגולל ספר, ואומר…

בסימן טוב יהא לנו ראש חדש (פלו' יום פלו' ויום פלו'). הוא יעשה עמנו נסים ונפלאות בכל עת ובכל שעה. לנו ולכל עמו ישראל.

הקב"ה יחדשהו עלינו ועל כל עמו ישראל בכל מקום שהם. לטובה ולברכה. לששון ושמחה. לישועה ולנחמה לפרנסה ולכלכלה. לחיים ולשובע, לשמועות טובות, ולבשורות טובות. ולגשמים בעתם. ואמרו אמן. ומחזיר ס"ת למקומו…

**.18שו"ת הרשב"א חלק א סימן רצג**

שאלת מה שנוהגין בארץ הזאת בליל ראש חודש שמכריז שליח צבור בין קדיש לתפילת ערבית ראש חודש. הודיענו אם יש בו משום הפסקה וראוי למחות אם לא?

תשובה אין ראוי למחות ובדין הוא דכל דבר שצריך לתפילה אין בו משום הפסק. וכדאמרינן בברכת הלחם טול ברוך טול ברוך אינו הפסק. וכל שכן זה שהוא צורך התפילה ממש שלא יטעו ולא יזכירו המאורע בתפילה. וכל שכן בתפלת ערבית שהוא רשות. ופוק חזי מה עמא דבר. וכן נוהגין בכל מקום ולא מיחה אדם בדבר.

**.19ספר מהרי"ל (מנהגים) הלכות ראש חודש**

הלכות ראש חדש

[ג] אמר מהר"י סג"ל מנהג יפה הוא במגנצא מתי שיהיו שני ימים ראש חדש, דבערב הכנסת יום ראשון קודם תפלת י"ח דערבית קורא שמש העיר בקול רם בבה"כ "יעלה ויבא", להזכיר העם שיתפללו אותו. ובליל שני קורא "ראש חדש", משום דממנו מונין ימי החדש. ואמר מהר"י סג"ל דביש מקומות קורין בכל לילה "יעלה ויבא", אכן המנהג במגנצא כדפי' לעיל, ואמר שכן הוא בס' אבי העזרי. ושאלו את פיו לפי זה מתי שר"ח רק יום אחד יהיו קורין "ר"ח", דהוא התחלת מניינו, ואמאי נוהגים לקרא אז "יעלה ויבא". ולא נתפרש, ודוק ליישב. ואמר שמקובל בעיניו מנהג יש מקומות שהנערים קורין, כדי שלא יהא השמש צריך להפסיק בקריאה בין גאולה לתפלה.

**.20מחזור ויטרי סימן קצ**

…ואם חל ראש חדש בשבת הבאה מכריז החזן ומודיע לרבים יום קביעותו מפני תקנת המועדות ותקנת תפילת המוספים והלל ולבטל בהם הנשים ממלאכה. ואו': מי שעשה ניסים לאבותינו וגאל אותם מעבדות לחירות יגאלינו ויקבץ נידוחינו מארבע כנפות כל הארץ חבירים כל ישר' לירושלם עיר הקודש ונאמר אמן:

ראש חדש פלוני יום פלוני: אם הוא שני ימים אומ' ויום פלוני חשבונו של יום פלוני: יחדשהו הקב"ה עלינו לששון ולשמחה לריוח ולהצלה ולהצלחה ולחיים ולשלום ונאמר אמן:

וכשחל תענית כתוב בשבת הבאה יאמר הכי: מי שעשה כו'. עד לירושלם עיר הקודש ונאמר אמן. צום פלוני יום פלוני זה הבא עלינו יהפכהו הק' לנו ולכל ישר' לששון ולשמחה ולברכה ולשלום ונאמר אמן…

**.21ספר יראים סימן רנט [דפוס ישן - קג]**

…ומה שנהגו העולם להגיד חדש בשבת אין זה קדוש כי ראש בי"ד אינו בינינו והמצוה הזאת אינה תלויה אלא בראש בי"ד אבל תקנוה ראשונים להגיד לעולם ר"ח להזהר [בו] ובתלוי בו…

**.22ספר אור זרוע חלק ב - הלכות ראש חודש סימן תנב**

…ומה שאנו מברכין ר"ח בביהכ"נ מי שעשה נסים לאבותינו כו' ר"ח פלוני ביום פלוני אין זה קידוש אלא הכרזה בעלמא שתקנו רבותינו להכריז בציבור בלשון ברכה שידעו מתי יהא ר"ח ויזהרו בכל הלכות החודש כמו שנפרש בעזה"ש ב"ה:

**.23ספר שבלי הלקט ענין ראש חודש סימן קע**

דין הכרזת החזן ר"ח בליל הכנסתו למה נהגו לעשות כן.

מה שנהגו בליל הכנסת ראש חדש בתפלת ערבית קודם תפלת לחש שהחזן מכריז ראש חדש והצבור עונין לששון ולשמחה לא משום קידוש החודש נהגו כך שהרי אין קידוש החודש אלא ביום אלא כדי שיהא אדם זכור להתפלל יעלה ויבוא ועוד מפני הנשים להיות זריזות להפסיק מלאכתן וכן מה שמכריזין אותו בשבת שלפני ראש חודש אינו זכר לקידוש החודש שהרי אין מקדשין ראש חדש אלא בזמנו אלא להשמיע לעם שבבית הכנסת יום קביעת החודש כדי שיודע לכל אדם. לפי שבימות החול פעמים בני אדם טרודין במלאכתן ואין באין לבית הכנסת והדבר משתקע ביניהו כן כתב אחי ר' בנימין נר"ו:

**.24אורחות חיים חלק א סדר תפלת שבת שחרית**

ז. ואחר ההפטרה יאמר החזן מי שברך ואח"כ יאמר אשרי ומחזירין הספר למקומו. וכשחל ראש חדש להיות באותה שבוע יאמר יהי רצון וסימן לסדרם כר"ק שנה. לכונן. לרחם. לקיים. שנשמע ונתבשר. להשמיד אויבינו. ויש מקומות שאומרים יקום פורקן כך גזרו רבותינו וכו' ויש מקומות אומרים מי שעשה ניסים. ויש מקומות אומרים ר"ח פלוני יהיה יום פלוני והכל הולך אחר המנהג, ובשבת שלפני ר"ח אב אין אומרים יהי רצון וסימן לדבר במספר ירחים אל יבא. אך אומרים בלשון זה ר"ח אב יום פלוני זה הבא שיהפוך אותו הקב"ה וכו':

**.25ספר כלבו סימן לז**

…וכשחל ראש חדש להיות באותה שבוע מכריז החזן ואומר יהי רצון וכו' וכו' וסימן סדורם כרקשנ"ה, לכונן, לרחם, לקיים ושנשמע ונתבשר להשמיד אויבינו, יקום פורקן, כך גזרו, ובשבת שלפני ראש חדש אב אין אומרים יהי רצון, אך מכריז ואומר בלשון זה ראש חדש אב יהיה יום פלוני הבא עלינו שיחדש ברוך הוא עלינו ועל כל עמו ישראל לששון לשמחה וכו'…

**.26ספר אבודרהם סדר ראש חודש**

הכרזת ראש חדש

שבת קודם ראש חודש אחר קריאת ההפטרה קודם אשרי מכריז שליח צבור ומודיע לקהל באיזה יום יחול ראש חדש או אם יהיה יום אחד או שני ימים…והטעם שמבקשין רחמים על החכמים בהכרזת ראש חדש מה שלא מצינו כן בשום מקום בעולם מפני שהם היו מקדשין החדש בזמנו על פי הראיה כי להם נמסר קדושו שנאמר אלה מועדי ה' מקראי קדש אשר תקראו אותם אתם כתיב והם מסרו להם העיבור ולולי הם לא היינו יודעים מתי יבא החדש ולכן אנו מזכירין אותם לטובה שיקיים אותם הבורא ויחזיר עטרה ליושנה ויקדשו החודש כבראשונה…וכשיהי' ליל ראש חודש מתפללין כשאר הימים ומכריז שליח צבור לקהל להזכיר ראש חודש בתפלה…

**.27תלמוד בבלי מסכת ראש השנה דף כד עמוד א**

משנה. ראש בית דין אומר מקודש וכל העם עונין אחריו מקודש מקודש…

**.28תלמוד בבלי מסכת ראש השנה דף כד עמוד א**

ראש בית דין וכו'. מנהני מילי? אמר רבי חייא בר גמדא אמר רבי יוסי בן שאול אמר רבי: אמר קרא וידבר משה את מועדי ה' - מכאן שראש בית דין אומר מקודש. וכל העם עונין אחריו מקודש מקודש, מנלן? אמר רב פפא: אמר קרא אשר תקראו אתם, קרי ביה אתם. רב נחמן בר יצחק אמר אלה הם מועדי - הם יאמרו מועדי. מקודש מקודש תרי זימני למה לי? - דכתיב מקראי קדש.

**.29רש"י מסכת ראש השנה דף כד עמוד א**

מקראי קדש - תרי זימני משמע.

**.30רמב"ם הלכות קידוש החודש פרק ב**

הלכה ח

ואחר כך אחר שתתקיים העדות ראש בית דין אומר מקודש וכל העם עונים אחריו מקודש מקודש…

**.31ראבי"ה חלק ב - מסכת ראש השנה סימן תקל**

…וידבר ה' אל משה [וגו'] מועדי ה' אשר תקראו וגו' +ויקרא כ"ג ב'+, <מכאן שראש (אב) בית דין אומר מקודש וכל העם עונין אחריו מקודש מקודש>. מכאן נהגו שמברכין בבית הכנסת ומכריזין על החודש מי שעשה נסים וכו' ראש חדש ביום פלוני וכו'…

**.32ספר הרוקח הלכות שבת סימן נג**

…יקום פורקן תיקנו בשבת ולא ביום טוב מקדשים החדש חוץ מתשרי אשרי יושבי יהללו ומחזיר התורה יתגדל ומתפלל מוסף בלחש…

**.33בית יוסף אורח חיים סימן רלו**

ב - …וכתב הרשב"א בתשובה (ח"א סי' רצג) שמה שמכריז שליח ציבור בין קדיש לתפלה דערבית ואומר ראש חדש אין מוחין בידו שאין זה הפסק כיון שהוא צורך תפלה והרי זה כטול ברוך (ברכות מ.):

**.34דרכי משה הקצר אורח חיים סימן רלו**

(ב) עיין לעיל סימן קי"א (ד"מ אות ב) אם מותר לשליח ציבור להכריז יעלה ויבא או שאר דברים שהם לצורך תפלה:

**.35דרכי משה הקצר אורח חיים סימן קיא**

(ב) …כתב הרשב"א בתשובה (ח"א) סימן רצ"ג מה שנוהגים בליל ראש חודש שמכריז שליח ציבור בין קדיש לתפילת ערבית ראש חודש אין בו משום הפסק דכל דבר הצריך לתפילה אין בו משום הפסק וכדאמרינן (ברכות מ א) טול ברוך לא הוי הפסק בסעודה וכל שכן זה שהוא צורך תפילה ממש שלא יטעו ולא יזכירו מעין המאורע בתפילה ופוק חזי מאי עמא דבר וכן נוהגים בכל מקום ולא מיחה אדם בדבר עכ"ל ולפי טעם זה נראה דאף בתפילת שחרית יכול להפסיק באלה מאחר שהוא צורך תפילה אמנם ב"י כתב לקמן סימן קי"ד (עמ' רעז ד"ה ומ"ש ואיתמר) דאסור לשליח ציבור להכריז משיב הרוח בתפילת יוצר אור משום הפסק ולכן אין מתחילין עד מוסף דיוכל שליח ציבור להכריז כדלקמן סימן קי"ד:

**.36שולחן ערוך אורח חיים הלכות שבת סימן רפד**

סעיף ז

…הגה: …וג"כ נוהגין לומר: אב הרחמים; ובכל יום שא"א בו צו"צ אין אומרים אותו, וכן כשיש חתונה או מילה. ויש מקומות שא"א אותו כשמברכין החדש, מלבד בימי הספירה, והולכים בכל זה אחר המנהג.

**.37לבוש אורח חיים סימן תכא**

סעיף א

נוהגין לברך ראש חודש בכל שבת שלפני ראש חודש, כדי לפרסם ולהודיע לכל העם שידעו באיזה יום יהיה ראש חודש, ואומרים מי שעשה ניסים וכו', רק בשבת שלפני ראש השנה אין מברכין החודש, משום דכתיב [תהלים פא, ד] בכסה ליום חגנו דמיירי בראש השנה, כלומר שיהא אותו החג מכוסה ולא יפרסמוהו כמו שכתבתי טעמא בהלכות ראש השנה [סימן תקפא סעיף א] להעלימו מן השטן שלא יקטרג עלינו, אבל אין לומר שהטעם הואא משום זכר לקידוש החודש, שאין מקדשין החודש קודם יום ראש חודש, שמיד שקדשוהו הרי הוא ראש חודש. ותקנו לומר זה הלשון מי שעשה ניסים וכו', לפי שמצות ראש חודש היא המצוה הראשונה מיד שנגאלו ממצרים, לכך מתפללין על הגאולה בכל פעם שקובעין ראש חודש. ויש אומרים הטעם לפי שבזמן המקדש היו מקדשין על פי הראייה, ומתפללין שיקבץ נדחנו ונחזור לקדש על פי הראייה, ונ"ל שזה אינו, שהרי מצינו שגם בזמן התנאים שאחר החורבן היו מקדשין על פי הראייה, על כן הטעם הראשון נ"ל עיקר…

**.38תהלים פרק פא**

(ד) תִּקְעוּ בַחֹדֶשׁ שׁוֹפָר בַּכֵּסֶה לְיוֹם חַגֵּנוּ:

(ה) כִּי חֹק לְיִשְׂרָאֵל הוּא מִשְׁפָּט לֵאלֹהֵי יַעֲקֹב:

**.39מגן אברהם סימן תיז**

א ר"ח וכו'. בשבת שלפני ר"ח מברכין החודש חוץ מלפני ר"ח תשרי דכתיב בכסא ליום חגנו ועססי' רפ"ד ובכ"ה כ' שיש מקומות שאין נוהגין לברך ר"ח אב ועיין בספר ת"ד סי' קפ"א וכתוב בספר יראים דאין זה קידוש בית דין אלא שמודיעים להעולם מתי ר"ח עכ"ל ומ"מ נהגו לעמוד בשעת אמיר' ר"ח ביום פלוני דוגמת קידוש החודש שהי' מעומד:

**.40מחצית השקל אורח חיים סימן תיז**

(א) דאין זה קידוש ב"ד. דא"כ היה צריך לעמוד כדין קידוש ב"ד. אבל באמת אין אנו יכולים לקדש דאין אנו סמוכים וגם א"צ לקידוש דכבר קידש הלל כשראה שתתבטל הסמיכה כל החדשים ומועדים עד סוף עולם:

**.41שו"ת הר"י מיגאש סימן קמו**

…ומה שחוייב בזמן הזה שאין מצטרפים לעשות קדוש על הראיה הוא משום דידעינן בקביעא דירחא לא הוצרכו לקדשו בב"ד הגדול שכבר קדשוהו שמים.

**.42משנה ברורה סימן תיז**

(א) ר"ח וכו' - מנהג קדמונינו ברך את החודש בשבת שלפני ר"ח חוץ מלפני ר"ח תשרי ורמז לזה בכסה ליום חגנו. ויש מקומות שאין נוהגין לברך ר"ח אב משום שהוא חודש של פורעניות. ואין ברכת ר"ח כקידוש החודש שהיה מלפנים אלא שמודיעים להעולם מתי יחול ר"ח ויזהרו בכל הלכות החודש. ומ"מ נהגו לעמוד בשעת אמירת ר"ח פלוני ביום פלוני דוגמת קידוש החודש שהיה מעומד [מ"א]:

**.43ערוך השולחן אורח חיים סימן תיז**

סעיף ז

וזהו הכל בזמן שעדיין היתה סנהדרין וחכמים סמוכים בארץ ישראל ועכשיו אנו סומכין על החשבונות מלוחות השנים דהלל הנשיא נכד נכדו של

הקדוש כשראה הפיזור הגדול של בני ישראל שנתפזרנו בארבע כנפות הארץ וביטול הסנהדרין והסמיכות עמד הוא ובית דינו הגדול וחישבו החדשים והשנים ע"פ דיני התורה וחכמת המזלות וקידשו החדשים עד סוף העולם ולזכרון זה אנו עומדים ומברכים את החדש ר"ח פלוני ביום פלוני ועיקר סמיכתינו על חשבונם של הלל הנשיא והחכמים הסמוכים שהיו בימיו והם קידשו כל החדשים וכל המועדים והם עיברו כל השנים הראוים להתעבר עד סוף העולם ולכשיבא גואל צדק אז נקדש עוד כל חדש בפ"ע כימי קדם וכל זה ביאר הרמב"ם בספרו הגדול ובמנין המצות מצוה קנ"ג [והרמב"ן שם ג"כ דעתו כן ופלפל שם עם הרמב"ם וזהו מסקנתו וגם כוונת הרמב"ם כן הוא כמ"ש שם בעל מגילת אסתר ע"ש ודו"ק]:

סעיף ח

ולכן מנהגינו לעמוד בעת שמברכין החדש דוגמת קידוש החדש שהיה מעומד ונראה דלכן המנהג לידע המולד בעת שמברכין החדש דהבית דין כשקידשו פשיטא שבלא ידיעת המולד לא היו מקדשין ומה שנוהגין זה בשבת שקודם ר"ח משום דאיכא רוב עם להודיע לכל אימתי ר"ח וסייג לזה מצאתי בירושלמי סנהדרין [פ"ה ה"ג] על משנה דזה ידע בעיבורו של חדש וזה לא ידע אומר שם א"ר יוסה כגון אנא דמן יומא לא צלית מוספא מן דלא ידע אימת ירחא ופי' המפרש דאמוסף ר"ח קאי והוא תמוה דכיון דיודע שצריך להתפלל מוסף פשיטא שיודע שהיום ר"ח ויש מי שפירש דעל ידיעת המולד קאי [ציון ירושלים] ותמוה היכן הוזכר כאן מולד אלא נ"ל דאמוסף שבת קאי וכמנהג שלנו:

**.44תלמוד ירושלמי (וילנא) מסכת סנהדרין פרק ה**

הלכה ג

וא"ר יסא כגון אנא דמן יומוי לא צלית מוספא מן דלא ידע אימת ירחא.

**.45קרבן העדה מסכת סנהדרין פרק ה**

הלכה ג

כגון אנא. שאני יושב בכרך מימי לא התפללתי תפלת מוסף דר"ח עד אשר לא ידעתי מתי איקבע ר"ח:

**.46פני משה מסכת סנהדרין פרק ה**

הלכה ג

כגון אנא. כלומר אני מדקדק לידע אפילו בתחלת החדש ומימי לא התפללתי מוסף של ר"ח אם לא הייתי יודע יום האחד של החדש על נכון:

**.47בן איש חי שנה שניה פרשת ויקרא**

ז. תיקנו לומר יהי רצון על קבלת ר"ח בשבת שלפני ר"ח, מפני שביום השבת כל העם נאספים בבית הכנסת ושומעין ההכרזה, ויש מדקדקים לחזור לומר יהי רצון הנז' בער"ח ביחיד אחר מנחה קודם קדיש בתרא, ומנהג נכון הוא, ועיין ש"ז, ונהגו לעמוד כל הקהל בשעת ההכרזה דוגמת קדוש החדש שהיה מעומד, ומה שמבקשים רחמים על חכמי ישראל, מפני, כי בזמן קדמון היו החכמים מקדשים החדש ע"פ הראיה, ומבקשים כדי שתחזור העטרה הזאת לחכמים, ויקדשו החדש כבראשונה:

**.48רבי עקיבא איגר אורח חיים סימן תיז**

סעיף א

[מג"א ס"ק א] דוגמת קה"ח שהיה מעומד. בער אנכי ולא ידעתי היכן מצינו דקידוש החדש היא מעומד ואדרבה ברפ"ג דר"ה משמע שהיה מיושב:

**.49ויקרא פרשת אמור פרק כג**

(טו) וּסְפַרְתֶּם לָכֶם מִמָּחֳרַת הַשַּׁבָּת מִיּוֹם הֲבִיאֲכֶם אֶת עֹמֶר הַתְּנוּפָה שֶׁבַע שַׁבָּתוֹת תְּמִימֹת תִּהְיֶינָה:

**.50דברים פרשת ראה פרק טז**

(ט) שִׁבְעָה שָׁבֻעֹת תִּסְפָּר לָךְ מֵהָחֵל חֶרְמֵשׁ בַּקָּמָה תָּחֵל לִסְפֹּר שִׁבְעָה שָׁבֻעוֹת:

**.51פסיקתא זוטרתא (לקח טוב) בראשית פרשת לך לך פרק יז**

סימן יג

…ומצות מילה לברך מעומד, דילפינן ברכת העומר מן בקמה, וכתיב בעומר וספרתם לכם (ויקרא כג טו), למדנו כל מצוה שנאמר בה לכם, מצותה בקומה, דומיא דברכת העומר, וכתיב במילה המול לכם, וכן בציצית והיו לכם לציצית, וכן בלולב ולקחתם לכם ביום הראשון…

**.52ספר האשכול (אלבק) הלכות פסח דף קנט עמוד א**

…ואנו כך קבלנו מרבותינו דאסמכתא דספירת העומר בעמידה מדכתיב מהחל חרמש בקמה תחל לספור, מה ת"ל בקמה ללמדך שבקימה תספור…

**.53ספר אבודרהם ברכות השחר**

…ושש מצות הן שברכתן מעומד סימן להם עלץ שלם: עומר, לבנה בחדושה, ציצית, שופר, לולב, מילה. כי באלו הוא כתוב לכם בעומר וספרת' לכם (ויקרא כג, טו) וכן בלבנה (שמות יב, ב) החדש הזה לכם, וכן בציצית והי' לכם לציצית (במדבר טו, לט) וכן בשופר יום תרועה יהיה לכם (במדבר כט, א) וכן בלולב ולקחתם לכם (ויקרא כג, מ) וכן במילה המול לכם כל זכר (בראשית יז ו). ואנו למדין חמשתן בגזירה שוה מלכם הכתוב גבי עומר, וספיר' העומר מעומד שנאמר מהחל חרמש בקמה (דברים טז, ט) אל תקרי בקמה אלא בקומה קרי בי' בקימה…

**.54שמות פרשת בשלח פרק טו**

(ב) עָזִּי וְזִמְרָת יָהּ וַיְהִי לִי לִישׁוּעָה זֶה אֵלִי וְאַנְוֵהוּ אֱלֹהֵי אָבִי וַאֲרֹמְמֶנְהוּ:

**.55תלמוד בבלי מסכת סנהדרין דף מב עמוד א**

ואמר רבי אחא בר חנינא אמר רבי אסי אמר רבי יוחנן: כל המברך על החדש בזמנו - כאילו מקבל פני שכינה, כתיב הכא: החדש הזה וכתיב התם זה אלי ואנוהו. תנא דבי רבי ישמעאל: אילמלא (לא) זכו ישראל אלא להקביל פני אביהן שבשמים כל חדש וחדש - דיים. אמר אביי: הלכך נימרינהו מעומד.

**.56רש"י מסכת סנהדרין דף מב עמוד א**

אמר אביי - הואיל ומקבל פני שכינה הוא - מעומד בעי לברוכי, מפני כבוד שכינה שהוא מקבל.

**.57רמב"ם הלכות ברכות פרק י**

הלכה טז

…הרואה לבנה בחדושה מברך ברוך אתה יי' אלהינו מלך העולם אשר במאמרו ברא שחקים וברוח פיו כל צבאם חק וזמן נתן להם שלא ישנו את תפקידם ששים ושמחים לעשות רצון קוניהם פועלי אמת ופעולתם צדק וללבנה אמר שתתחדש עטרה תפארת לעמוסי בטן שהם עתידין להתחדש כמותה ולפאר ליוצרם על כבוד מלכותו ועל כל מה שברא ברוך אתה יי' מחדש החדשים.

הלכה יז

וצריך לברך ברכה זו מעומד, שכל המברך על החדש בזמנו כאילו הקביל פני השכינה…

**.58שולחן ערוך אורח חיים הלכות ראש חודש סימן תכו**

סעיף ב

…ותולה עיניו ומיישר רגליו ומברך (מעומד) (טור)…

**.59שו"ת אגרות משה אורח חיים חלק א סימן קמב**

בקדוש החודש אם היה מעומד י"ז מנ"א תשי"ז. מע"כ ידידי תלמידי הרה"ג מו"ה ר' אפרים גרינבלאט שליט"א.

מה שהקשה רעק"א על המג"א /או"ח/ ר"ס תי"ז שכתב שנוהגין לעמוד בעת שמברכין החדש ואומר ר"ח פלוני ביום פלוני דוגמא קידוש החדש שהיה מעומד היכן מצינו זה, ודאי היא קושיא גדולה ועוד הקשה שברפ"ג דר"ה משמע שהיה מיושב. ואולי כשהיו צריכין לס"ת כהא דהביאו התוס' ברכות דף מ"ח מפרקי דר"א מביאין ס"ת ועושין עגולה ובשביל הס"ת שאינה במקומה עמדו כשאמרו מקודש החדש ולכן גם אנו שמחזיקין ס"ת כשאומרים ר"ח פלוני עומדים. ואולי לזכר זה מחזיקים הס"ת דאל"כ מאין מנהג זה להחזיק ס"ת בשעת ברכת החדש. אבל לא משמע שיהיה זה כוונת המג"א כיון שלא היה זה בקביעות.

והנכון לע"ד שהרי מפורש בר"ה דף כ"ד שמתחלה אומר ראש הב"ד מקודש ואח"כ עונין גם כל העם מקודש מקודש ובודאי העם שנמצא שם במקום מושב הב"ד לא ישבו אלא עמדו. ורמז לזה בחליצה שג"כ איכא עוד עם שם לבד הב"ד ואיכא מצוה עלייהו לומר חלוץ הנעל איתא הלשון ביבמות דף ק"ו ר' יהודה אומר מצוה על כל העומדים שם לומר חלוץ הנעל משמע דשאר העם שנמצאו בישיבת הב"ד הם עומדים, וכ"ש שהעם שנמצאו בישיבת ב"ד דקדוש החדש שהם סמוכין שלא ישבו אלא היו עומדים שם והיה הדין שיאמרו אחר אמירת הב"ד ג"כ מקודש מקודש כדילפינן מקראי.

ומשמע לע"ד שעיקר המצוה היא בעניית העם דאמירת ראש הב"ד הוא פסק הדין שפסקו אחר חקירתם את העדים שהחדש מקודש וזה הוא לעיכובא אף שכבר הדבר ברור משום שצריך שיהיה ע"פ פס"ד של הב"ד כמפורש בריש ראוהו ב"ד נחקרו העדים ולא הספיקו לומר מקודש עד שחשיכה ה"ז מעובר. אבל אחר שפסקו הב"ד מצוה על העם לקדשה באמירת תרי זימני מקודש מקודש כדילפינן מקרא אשר תקראו אותם ומקרא דהם יאמרו מועדי. ולכן באמירת ראש הבי"ד שהוא לפסוק הדין תנן שאומר רק פעם אחת מקודש וכן הוא גם ברמב"ם פ"ב מקה"ח ה"ח משום שאמירתו הוא רק לפס"ד, ועניית העם היא המצוה דקדוש וע"ז נאמר שיאמרו ב' פעמים מקודש מקודש ומצוה זו היא למצוה ולא לעכובא. ומחלוקת רבנן ור"א ב"ר צדוק בלא נראה בזמנו הוא בעניית העם דפס"ד דב"ד מסתבר שגם לרבנן לא צריך דהא בהכרח הוא מעובר ואין שייכות בזה לעיונא דבי דינא אלא בעניית העם פליגי דרבנן סברי דכיון דהוא מצוה לקדש אף אחר שכבר נפסק הדין דהוא ר"ח א"כ אף כשר"ח ביום ל"א יש מצוה לקדשו דביום ל"א הוא רק ככבר נפסק הדין ור"א בר"צ סובר שא"צ משום שכבר קדשוהו שמים.

והנה הדוגמא לנו הוא רק מאמירת העם שהפס"ד כבר היה בב"ד האחרון של ר' הלל, וזה היה מעומד משום שהעם עמדו. וזה שבר"פ ראוהו ב"ד משמע דהיה בישיבה הוא על אמירת ראש הב"ד שזהו ככל פס"ד שצריך לאומרו בישיבה. וצריך לגרוס שם רק פעם אחת מקודש וכן מפורש הגירסא /ראש השנה/ בדף כ"ד וכן הוא ברמב"ם שם אבל עניית העם שהיה בתרי זימנא היה בעמידה. וגם כיון שהוא מצוה לקדש היה זה ככל מעשה מצוה שצריך לכתחלה לעשותה מעומד כהלל לולב ושופר. ולכן אנו שמברכין החדש הוא דוגמא להעם צריכים לומר מעומד, ואולי גם הב"ד לא גריעי מהעם למצות הקדוש וענו גם הם עם העם אחר אמירה הראשונה לפס"ד תרי זימני מקודש למצות קידוש ועמדו אז כבעשיית כל מצוה. וזה נכון בכוונת המג"א. ידידו, משה פיינשטיין.

**.60פרקי דרבי אליעזר פרק ח**

…רבי אליעזר אומר בעשרה, שנאמר [תהלים פב, א] אלהים נצב בעדת אל. ואם נתמעטו, מביאין ספר תורה ופורשין אותו לפניהם. ונעשין כמין גרן עגלה, ויושבין גדול לפי גדלו וקטן לפי קטנו, ונותנין פניהן למטה לארץ ופורשין את כפיהן לאביהם שבשמים…

**.61תוספות מסכת ברכות דף מח עמוד א**

ולית הלכתא ככל הני שמעתתא אלא כי הא קטן היודע - …ועוד דלא חזינן בשום דוכתא דמהני אלא בעובדא דעבור השנה כשעולין בעליה בפרקי דרבי אליעזר (פ"ח) דקאמר בשלשה מעברין את השנה ר' אליעזר אומר בעשרה ואם נתמעטו מביאין ספר תורה ועושין עגולה וכו'…

**.62תלמוד בבלי מסכת ראש השנה דף כד עמוד א**

משנה. ראש בית דין אומר מקודש וכל העם עונין אחריו מקודש מקודש. בין שנראה בזמנו בין שלא נראה בזמנו מקדשין אותו, רבי אלעזר ברבי צדוק אומר: אם לא נראה בזמנו - אין מקדשין אותו, שכבר קידשוהו שמים.

**.63רמב"ם הלכות קידוש החודש פרק ב**

הלכה ח

ואחר כך אחר שתתקיים העדות ראש בית דין אומר מקודש וכל העם עונים אחריו מקודש מקודש…

**.64תלמוד בבלי מסכת ברכות דף טז עמוד ב**

רב בתר צלותיה אמר הכי: יהי רצון מלפניך ה' אלהינו שתתן לנו חיים ארוכים, חיים של שלום, חיים של טובה, חיים של ברכה, חיים של פרנסה, חיים של חלוץ עצמות, חיים שיש בהם יראת חטא, חיים שאין בהם בושה וכלימה, חיים של עושר וכבוד, חיים שתהא בנו אהבת תורה ויראת שמים, חיים שתמלא לנו את כל משאלות לבנו לטובה.

**.65צל"ח מסכת ברכות דף טז עמוד ב**

שם ר' אלעזר בתר דמצלי וכו'. הנה כל הני תנאי ואמוראי שהיו רגילים להיות אומרים בקשות ותחנונים אחר התפלה, היה כוונתן למה שהזהירו [לקמן כ"ח ע"ב] שלא יעשה האדם תפלתו קבע אלא רחמים ותחנונים, וכל תפלת י"ח כיון שכבר קבעו לנו אנשי כנסת הגדולה הרי הם חוב עלינו ואין היכר בזה שאנחנו מתכוונים לרחמים ותחנונים אלא כמו פורע חובו, ולכן קיימו דבר זה ברחמים ותחנונים שביקשו אחר סיום התפלה שסדרו לנו אנשי כנה"ג הוסיפו כל אחד משלהם.

**.66תלמוד בבלי מסכת ברכות דף כח עמוד ב**

משנה. - …רבי אליעזר אומר: העושה תפלתו קבע אין תפלתו תחנונים…

**.67תלמוד ירושלמי (וילנא) מסכת שבת פרק טו**

הלכה ג

תני אסור לתבוע צרכיו בשבת. ר' זעירא שאל רבי חייא בר בא מהו מימר רעינו פרנסינו. א"ל טופוס ברכות כך הן.

**.68קרבן העדה מסכת שבת פרק טו**

הלכה ג

אסור לתבוע צרכיו בשבת. לפי שמכלל עונג שבת הוא שיחשוב האדם כאילו כל מלאכתו עשוי והשואל צרכיו הוא מראה בהיפך וגם מביא דאגה בלבו:

רענו פרנסנו. בבהמ"ז בברכת הארץ מי הוי כשואל צרכיו:

א"ל טופס ברכות. נוסח הברכה כך הוא ואין לשנות מחול לשבת שלא יתבלבל בברכתו:

**.69פני משה מסכת שבת פרק טו**

הלכה ג

טופס ברכות כך הן. מה שהוא נוסח הברכה היא כך לא ישנה ולא אמרו אלא שלא להוסיף בתחנונים על צרכיו כדרך שהוא עושה בחול:

**.70ערוך השולחן אורח חיים סימן תיז**

סעיף ט

…ונהגו לומר מי שעשה נסים ויחדשהו ואין זה תפלה בשבת אלא לסימן טוב ותקות הגאולה דכשם שהחדש מתחדש כמו כן יתחדשו ישראל אך מה שאומרים היהי רצון מקודם תמיהני היאך מותר להתפלל בשבת תפלה חדשה מה שאינה בטופס ברכות אלא תפלה בפ"ע ומבקשים על פרנסה ושארי צרכים ואיך מותר בשבת ותפלה זו הוא תפלת רב בכל השנה בברכות [ט"ז:] והתחלתה שתתן לנו חיים ארוכים ובכאן הוסיפו בתחלתו שתחדש עלינו החדש הזה לטובה ולברכה…אבל מ"מ מי התיר לנו לקבוע תפלה חדשה בשבת ואי איישר חילי אבטלינה אך קשה לשנות המנהג וצע"ג:

**.71שו"ת נשמת חיים סימן כג**

…וע"ד אשר שאל, היאך מצלינן בשבת שמברכין החודש על חיים של פרנסה, לפלא שלא שאל גם על נוסח מי שברך שאומרים בכל שבת אחר יקום פורקן, דמצלינן וישלח ברכה והצלחה בכל מעשי ידיהם, וגם על נוסח בריך שמי' שאומרי' בהוצאת ס"ת דמצלינן יהא רעוא קדמך דתוריך לן חיין בטיבותא. אבל כבר כתבו האחרונים ליישב מנהג ישראל, שלא אסרו לתבוע צרכיו בשבת, אלא ביחיד העושה לעצמו תפלה מיוחדת על איזה מקרה, הנחוצה לו באותה שעה לפרנסה או לרפואה וכדומה, אבל נוסח תפלה הקבוע לכולם בשוה בנוסחא אחת, אין קפידא בזה, וגם זה נכלל בלשון הירושלמי טופס ברכות כך הוא.

**.72תשובות והנהגות כרך ג סימן צה**

…ושמעתי שהגר"ח מבריסק זצ"ל תמה על נוסח היה"ר שאומרים לפני ברכת החודש, שמברכין לפרנסה או עושר וכבוד או חילוץ עצמות, והלוא אסור לשאול צרכיו בשבת, ומדינא ראוי לו לחשוב שכל מלאכתו וצרכיו עשויין ולא חסר לו מאומה, רק מעין עולם הבא, וכן באמירת היה"ר בסוף אמירת תהלים נראה כמבקש צרכיו, וכן הגר"א זצ"ל לא היה ניחא ליה לומר בברהמ"ז בשבת "הרחמן הוא יפרנסנו בכבוד" שהיא בקשה לעשיית צרכיו, וכן שמעתי מהגאון מקריניק הרב מישקובסקי זצ"ל שאביו הצדיק רבי ליב סטאויסקער השמיט מבהמ"ז הבקשות בשבת, וצ"ע בכל אלו. והחזו"א זצ"ל ביחדשהו כו' אמר הנוסח הקצר, ולא אמר כל הבקשות של פרנסה וכלכלה כנוסח שלנו.

ונראה שכל מה שאין לבקש בשבת היינו דוקא כשמבקש על איזה חולה פלוני או צרה מיוחדת, וכן בראש השנה שכולם בצרה, אבל כשמבקשים מהקב"ה בדרך תפלה הקבועה לרבים, שישפיע לישראל חיים טובים אין בזה איסור, וכעין זה אמרו בירושלמי שטופס ברכה כך הוא, והיינו שלא ניכר בזה שחסר לו בשבת. וכן משמע בברכות (כא א) שבעצם היה ראוי להתפלל את כל הי"ח ברכות בשבת רק לא אטרחוהו רבנן מפני כבוד שבת, שהאריכות בבקשה על צרכים אלו היא שלא בזמנה, ולא נאמר הטעם משום שאסור לשאול צרכיו, שכה"ג שאינו שואל צרכיו אלא רק מבקש השפעת טובות רוחניים וגשמיים לא נקרא צרכיו בשבת, וכה"ג לא אסרינן, שזהו בכלל דברי הירושלמי שטופס ברכה כך הוא, ומה"ט אומרים בברהמ"ז "רענו זוננו פרנסנו וכלכלנו וכו'", ומיהו מפני כבוד שבת יש למנוע להתפלל בשבת תפלות לצרכיו, אבל כשמערבו בתוך צרכי עם ישראל נהגו להתיר, ולכן אף שבסידור האריז"ל (ובעל התניא זצ"ל) השמיטו היהי רצון בשבת מברכין מהאי טעמא, נראה שאנן בדידן ולא חיישינן וא"ש.

**.73תלמוד בבלי מסכת ברכות דף כא עמוד א**

והאמר רב נחמן: כי הוינן בי רבה בר אבוה, בען מיניה, הני בני בי רב דטעו ומדכרי דחול בשבת, מהו שיגמרו? ואמר לן: גומרין כל אותה ברכה! - הכי השתא! התם - גברא בר חיובא הוא, ורבנן הוא דלא אטרחוהו משום כבוד שבת.

**.74רש"י מסכת ברכות דף כא עמוד א**

מהו שיגמרו - את הברכה אם נזכר באמצע הברכה באחת מן הברכות שטעה.

**.75רמב"ם הלכות תפילה ונשיאת כפים פרק י**

הלכה ז

מי שטעה והתפלל של חול בשבת לא יצא, ואם נזכר והוא בתוך התפלה גומר ברכה שהתחיל בה וחוזר ומתפלל של שבת, במה דברים אמורים בערבית או בשחרית או במנחה, אבל במוסף פוסק אפילו באמצע הברכה…

**.76שולחן ערוך אורח חיים הלכות שבת סימן רסח**

סעיף ב

אם טעה והתחיל תפלת החול, גומר אותה ברכה שנזכר בה שטעה ומתחיל של שבת, ל"ש נזכר בברכת אתה חונן ל"ש נזכר בברכה אחת משאר הברכות, בין בערבית בין בשחרית, מוסף ומנחה. וי"א דבמוסף פוסק אפילו באמצע ברכה.

**.77מסכתות קטנות מסכת סופרים פרק יט**

הלכה ט

בראש חדש ישבו החבורות של זקנים, ושל בלווטין, ושל תלמידים, מן המנחה ולמעלה, עד שישקע החמה. וצריך בברכת היין לומר, באי אמ"ה בפה"ג, בא"י אמ"ה אשר גידל דורשים, הורם ולימדם זמני חדשים טובים ירח כליל לבנה, מינה נבונים סודרי עתים, פילס צורינו קיצי רגעים, שבם מתקן אותם חדשים ומועדים, דכתיב עשה ירח למועדים שמש ידע מבואו, ואומר, כי כאשר השמים החדשים והארץ החדשה אשר אני עושה עומדים לפני נאום י"י כן יעמוד זרעכם ושמכם, וחותם, בא"י מקדש ישראל וראשי חדשים. ואומר, הודו לה' כי טוב, כיום הזה, בירושלים ששים ושמחים כולנו במקום, אליהו הנביא במהרה יבוא אלינו, המלך המשיח יצמיח בימינו את הימים בשנים בבנין בית המקדש, ירבו שמחות, ויענו העם ויאמרו אמן, ירבו בשורות טובות בישראל, ירבו ימים טובים בישראל, ירבו תלמידי תורה בישראל, מקודש החודש, מקודש בראש חודש, מקודש בזמנו, מקודש בעיבורו, מקודש בתורה, מקודש בהלכה, מקודש בעליונים, מקודש בתחתונים, מקודש בארץ ישראל, מקודש בציון, מקודש בירושלים, מקודש בכל מקומות ישראל, מקודש בפי רבותינו, מקודש בבית הוועד, הודו לה' כי טוב כי לעולם חסדו, וכולכם ברוכים.

**.78ערוך השולחן אורח חיים סימן תיז**

…ולכן יש בסידורים בסופו בזכות תפלת רב אבל זהו דברי בורות מה שייך בזכות תפלת רב ונראה שהמדפיסים טעו בזה שהמציין ציין שזהו תפלת רב ולא ידענו הכוונה והוסיפו תיבת בזכות…

**.79דרך פקודיך מצות עשה ד - הערות חלק הדיבור**

פח) מן הראוי להוסיף כאן מ"ש בספרו מגיד תעלומה עמ"ס ברכות ט"ז ע"ב ד"ה חיים שתמלא לנו כל משאלות לבנו לטובה (ח"א עמ' שי"ד), זה עידן ועידנים שהנהיגו לומר זה הנוסח קודם שמברכין החודש ונדפס בסידורים ומסיימין בה בזכות תפלת רבים ואין לזה פירוש וביאור, ונראה שהוא טעות שהיה כתוב בסידורים הקודמים רשום למטה ברכות תפלת רב, ורצ"ל כמציין שהתפלה הזאת היא ממס' ברכות והיא תפלת רב, וכאשר בא זה לאיש אשר לא ידע ספר הנה לא ידע פירושן של דברים והגיה מדעתו בזכות תפלת רב, והוא טעות.

**.80ספר מהרי"ל (מנהגים) סדר תפילות של ראש השנה**

[ו] …מסוד חכמים ומסיים פני מלך מלכי המלכים ואדוני האדונים. בוורמיישא מסיים מלך מלכי המלכים מלא רחמים.

**.81לבוש אורח חיים סימן תרא**

סעיף א

בשני…ואומר אשרי, יהללו מוסף, ואומר הש"ץ עד מחיה המתים, ולא יאמר מסוד חכמים שאינו אלא רשות לשליח ציבור על הפיוט, וכיון שאין אומרים כאן פיוט בברכה ראשונה רשות אין צריך, ואומר לאל עורך דין, והקהל מתחילין ונתנה תוקף וכו' כדאתמול…

**.82רש"ש מסכת ברכות דף טז עמוד ב**

שם שתמלא לנו את כל משאלות לבנו לטובה. נראה משום דיש דבר אשר יתדמה להאדם שהוא טובתו ובאמת היא לרעתו וכמו שאמר המלך החכם יש דרך ישר לפני איש ואחריתה ד"מ. וכמו שבאר הרמב"ם לקמן בפ"ט במשנה חייב אדם לברך על הרעה כשם שמברך על הטובה לכן אמר כאן לטובה ר"ל אשר ידעת שהיא לטובה מוחלטת:

**.83הערות הגרי"ש אלישיב מסכת ברכות דף טז עמוד ב**

"חיים ארוכים חיים של שלום". פעמים אף שאדם חי חיים ארוכים קץ הוא בחייו, ולכך מבקש שיהא לו חיים ארוכים ושיהיו לו חיים של שלום.

"חיים של עושר". אע"פ שביקש מקודם על פרנסתו, עדיין גבי עשירות אמרינן (אבות פ"ד מ"א) איזהו עשיר השמח בחלקו".

"חיים שתהא בנו אהבת תורה ויראת שמים". ומה שביקש מקודם על יראת חטא התם ביקש שלא יכשל בעוון שלעולם צריך אדם להיות בדרגה זו, והכא מבקש לזכות ליראת הרוממות, ולכך זוכה רק ע"י אהבת התורה.

והעולם מפרש בזה, שאחר שהאדם בא לידי עשירות צריך לבקש מחדש על יראת שמים שלו.